Lola Montez

Lola Montez (egentlig Maria Dolores Eliza Rosanna Gilbert; også stavet Lola Montéz, født 17. februar 1821 i Grange i County Sligo i Irland, død 17. januar 1861 i New York City) var en irsk skuespiller og danser.

Liv og virke

Bakgrunn 
Hennes far var skotsk offiser og hennes mor av spansk-kreolsk herkomst. Den 23. mars 1823 dro familien fra Liverpool med kurs for India. Til hun var fem år gammel levde hun i Calcutta i India, der faren kort etter ankomsten døde av kolera. Fra 1827 til 1834 vokste hun opp hos sin stefar i Montrose i Skottland og fikk frem til 1837 skoleundervisning i et internat for elitens døtre i det engelske Bath. 

I 1837 giftet hun seg med offiseren Thomas James og dro med ham i 1838 til India. I Simla ble det til at de to skilte seg.

Virksomhet 
I  1842 kom Eliza Gilbert tilbake til London, der hun lærte seg spansk og spanske danser, og fordypet seg i dette på en kortvarig reise til Spania.

I 1843 kom hun under navnet Maria de los Dolores Porrys y Montez alias Lola Montez tilbake til London og utgav seg som spansk danser fra Sevilla. Etter en strålende debut den 3. juni 1843 på Her Majesty's Theatre i London ble hun imidlertid avslørt som bedragerske og flyktet fra England. 

Hun reiste siden rundt på kontinentet som spansk danser. Hun er ikke så berømt for sin danse- og skuespillerkunst som for sin skjønnhet og for sine forhold til mektige og kjente menn.

Den 3. september 1843 danset hun Los Boleros de Cadix for Friedrich Wilhelm IV av Preussen og tsar Nikolaj I av Russland i Berlin. Deretter hadde hun et gjestespill i Warszawa, som endte med tumulter. Fra Reuß-Ebersdorf, Berlin, Warszawa og Baden-Baden ble hun utvist. Etter sin opptreden  på Parisoperaen i 1844 var hun en sentral skikkelse i 1846 i en sensasjonsprosess, etter at hennes liebhaber, redaktør Alexandre Dujarrier, ble skutt i en duell. Hun ble også beundret av blant andre Franz Liszt og Alexandre Dumas.

Men ikke minst ble hun kjent som maitresse til kong Ludvig I av Bayern (fra 1846). Montez blandet seg livlig inn i den bayerske politikken, og kongen utnevnte henne til grevinne von Landsfeld (Gräfin Marie von Landsfeld). I over ett år utøvet hun stor politisk innflytelse, til de liberales gunst og med brodd mot de konservative og mot jesuittene. Hennes innflytelse på den ultamontane administrasjoenn under Karl von Abel ble nødt til å fratre ettersom denne ministeren hadde innvendinger mot at hun ble gjort til grevinne. Studentene ved universitetet i München var splittet i synet på henne, og konflikter brøt ut der kort før 1848-revolusjonene, noe som fikk kongen - ansporet av Lola - til å stenge universitetet.

I den bayerske allmenheten vokste misnøyen med kongens svakhet for henne og det brøt ut uroligheter i landet. Montez ble nødt til å flykte i mars 1848, og noen dager senere abdiserte Ludvig som en følge av parets skandaleomsuste affære.

Etter affæren med Ludvig ble Montez engasjert av den amerikanske fornøyelseskongen Phineas Taylor Barnum og turnerte i USA omgitt av rykter om et svært usedelig luksuriøst liv. Hun døde i fattigsom i New York.

Hun var en av de 36 berømte skjønheter som ble portrettert i Schönheitengalerie (Skønnhetsgalleriet) i München mellom 1827 og 1850.

Skrifter 
 Memoiren, hrsg. von A. Papon u. a. Scheible, Stuttgart 1849 (Digitalisat); neuere Ausgabe: Memoiren der Lola Montez (Gräfin v. Landsfeld). Herausgegeben und mit einem Nachwort versehen von Kerstin Wilhelms. Zwei Bände. Frankfurt/M. (Zweitausendeins) 1986
 The Arts of Beauty; Or, Secrets of a Lady's Toilet: With Hints to Gentlemen on the Art of Fascinating. New York 1858 (Digitalisat)
 Anecdotes of Love. Being a true Account of the Most Remarkable Events Connected with the History of Love, in All Ages and Among all Nations. New York 1858 (Digitalisat)

Litteratur 
 Marita A. Panzer: Lola Montez. Ein Leben als Bühne. Verlag Friedrich Pustet, Regensburg 2014, ISBN 9783791725628
 George MacDonald Fraser: Flashman, Prinz von Dänemark. Aus den nachgelassenen Papieren Harry Flashmans 1842–43 und 1847–48. Hoffmann und Campe, Hamburg 1972, ISBN 3-455-02254-5.
 Eduard Fuchs: Ein vormärzliches Tanzidyll. Lola Montez in der Karikatur. Frensdorf, Berlin [1904].
 Helmut Höfling: Die Dame mit der Peitsche. Das exzentrische Leben der Lola Montez. E-Book. epubli, Berlin 2013, ISBN 978-3-8442-4831-9
 
 Reinhold Rauh: Lola Montez. Die königliche Mätresse. Diederichs, München 1996, ISBN 3-424-01322-6.
 Reinhold Rauh, Bruce Seymour: Der Briefwechsel. Ludwig I. und Lola Montez. Prestel, München 1995, ISBN 3-7913-1446-7.
 Gerhard Saul: Mut vor Königstronen. Lola Montez und die Münchener Corps. In Einst und Jetzt. Bd. 19, 1974, S. 98–103 (zur Wirkung auf die Münchner Studentenschaft 1848).
 Bruce Seymour: Lola Montez. Eine Biographie (= Serie Piper 2784). Ungekürzte Taschenbuchausgabe. Piper, München u. a. 2000, ISBN 3-492-22784-8, moderne Biographie (Originalausgabe: Lola Montez. A Life. Yale University Press, New Haven CT u. a. 1998, ISBN 0-300-07439-5).
 H. Wyndham: The Magnificent Montez. From Courtesan to Convert. New York 1936

Referanser

Eksterne lenker 
 

 
 San Francisco History Index: Lola Montez 
 Encyclopædia Britannica's Guide to Women's History

Irske dansere
Irske skuespillere
Maitresser
Personer fra Bath
Personer fra Angus
Personer fra Kolkata
Personer fra County Sligo
Fødsler i 1821
Dødsfall i 1861